text: Peaminister on püüdnud oma avaldust siluda, öeldes, et Ukraina on Euroopa Liidu jaoks oluline partner ning Euroopa peab julgustama Ukrainat reforme jätkama. See on kahtlemata tõsi, kuid kahju on juba sündinud. Säärast kahju ei peaks üldse tekitama. Loodetavasti on peaminister käesoleva nädala jooksul mõistnud sedagi, miks välissuhtluses kogenud poliitikute avaldused enemasti kuigi vaimukad ei ole, pigem kirjeldatakse neid isegi igavatena.